L'enanchamientu d'El Musel ye un proyectu que nun presenta bona traza dende que s'entamara a falar d'ello namás arrancar esti sieglu XXI. Primero fueron los desalcuentros pente'l gobiernu central, entós del PP, ya'l gobiernu asturianu (PSOE) y l'ayuntamientu de Xixón (PSOE-IU). El segundu capítulu veno cuando se publicó  la inversión total cola que se trabayaba: 580 millones d'euros. Tratábase del mayor contratu d'obra que facía'l reinu d'España esi añu 2005 ya'l más altu de la historia d'Asturies. Pa dá-y una dimensión: equival a más de cincuenta quilómetros d'autovía.